
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 5 aprilie  2022               

PL-x 128/2022            


                                                                                  4c-13/215/2022
AVIZ

asupra proiectului de Lege privind aprobarea Ordonanţei de urgenţã a Guvernului nr.10/2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii
În conformitate cu prevederile art. 95 și ale art. 117 alin. (3) din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu proiectul de Lege privind aprobarea Ordonanţei de urgenţã a Guvernului nr.10/2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, trimis cu  adresa  nr. PL x 128 din 21 martie  2022 și înregistrat cu nr. 4c-13/215 din 22 martie 2022.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul a adoptat proiectul de lege în ședința din 14 martie 2022.

Ordonanța de urgență care face obiectul proiectului de lege reglementează modificarea şi completarea Legii nr.346/2004. Ordonanța de urgență vizează simplificarea procesului legislativ cu privire la modalitatea de realizare a testului IMM, preconizându-se, totodată, şi completarea art.251, care enumeră programele naţionale destinate finanţării întreprinderilor mici şi mijlocii, care se derulează până la 31 decembrie 2027, cu două noi programe, şi anume: programul pentru stimularea înfiinţării întreprinderilor mici şi mijlocii „Start-up Nation - ROMÂNIA” şi programul privind unele măsuri pentru acordarea de sprijin financiar pentru întreprinderile din domeniul turismului, structuri de cazare, structuri de alimentaţie şi agenţii de turism, a căror activitate a fost afectată în contextul pandemiei de COVID-19.

Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa din data de 5 aprilie 2022.

Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ și avizul Consiliului Economic și Social.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a proiectului de Lege  privind aprobarea Ordonanţei de urgenţã a Guvernului nr.10/2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, cu amendamentele admise redate în anexa care face parte integrantă din prezentul raport.
În raport de obiectul şi conţinutul reglementării, proiectul de lege  face parte din categoria legilor ordinare. 
                       PREŞEDINTE,                                                   SECRETAR,

         Laura – Cătălina Vicol - Ciorbă                                Ladányi László-Zsolt
Consilier parlamentar, Paul Şerban












Anexa
AMENDAMENTE ADMISE

	Nr. Crt.
	Text OUG 10/2022
	Text Senat
	Comisia juridic- (autor amendament)
	Motivare

	1. 
	
	Lege privind aprobarea Ordonanţei de urgenţă a Guvernului nr.10/2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii


	Nemodificat
	

	2. 
	
	Articol unic.- Se aprobă Ordonanţa de urgenţă a Guvernului nr.10 din 16 februarie 2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, publicată în Monitorul Oficial al României, Partea I nr.162 din 17 februarie 2022.


	Articol unic.- Se aprobă Ordonanţa de urgenţă a Guvernului nr.10 din 16 februarie 2022 pentru modificarea şi completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, publicată în Monitorul Oficial al României, Partea I nr.162 din 17 februarie 2022, cu următoarele modificări și completări:

Autor: Comisia juridică, de disciplină și imunități
	

	3. 
	Titlul: ORDONANŢĂ DE URGENŢĂ nr. 10 din 16 februarie 2022 pentru modificarea şi completarea Legii nr. 346/2004 privind stimularea înfiinţării şi dezvoltării întreprinderilor mici şi mijlocii


	
	
	

	4. 
	Articol unic Legea nr. 346/2004 privind stimularea înfiinţării şi dezvoltării întreprinderilor mici şi mijlocii, publicată în Monitorul Oficial al României, Partea I, nr. 681 din 29 iulie 2004, cu modificările şi completările ulterioare, se modifică şi se completează după cum urmează:


	
	
	

	5. 
	
	
	1. La articolul unic, înaintea  pct. 1 se introduce un nou punct, cu următorul cuprins:

„- Alineatul (1) al articolul 9 se modifică și va avea următorul cuprins: 

«Art. 9.- (1) Senatorii și deputații, ministerele, celelalte organe de specialitate ale administrației publice centrale, autoritățile administrației publice locale și camerele de comerț și industrie, în cadrul competenței lor, au obligația să elaboreze politici și să asigure măsuri și acțiuni menite să contribuie la protecția întreprinderilor mici și mijlocii în raporturile lor cu statul, în special prin simplificarea procedurilor administrative și prin prevenirea creșterii nejustificate a costurilor legate de conformarea acestora față de reglementările în vigoare.»”

Autor: Comisia juridică, de disciplină și imunități
	Pentru simplificarea procesului de legiferare și uniformizarea aplicării Legii nr. 346/2004 de către instituțiile competente să inițieze acte normative cu impact asupra mediului de afaceri, se impune ca și Parlamentul să fie inclus în enumerarea prevăzută de acest alineat. Astfel, inclusiv Parlamentul României va avea   obligația ca în elaborarea politicilor publice să asigure măsuri și acțiuni menite să contribuie la protecția întreprinderilor mici și mijlocii în raporturile lor cu statul, în special prin simplificarea procedurilor administrative și prin prevenirea creșterii nejustificate a costurilor legate de conformarea acestora față de reglementările în vigoare.  Drept urmare,  principalele proiecte de legi cu impact asupra mediului de afaceri vor fi supuse, înainte de a fi transmise spre avizare, analizei Grupului pentru evaluarea impactului economic al actelor normative asupra întreprinderilor mici şi mijlocii. 

Conform Țintei nr. 245 din PNRR, Pilonul III, Componenta 9, Reforma 1, 100% din proiectele de acte normative cu impact asupra IMM-urilor, vor fi supuse efectuării Testului IMM.

Reforma este în corelare cu  Strategia UE pentru IMM (2020) atunci când vorbim de implementarea sistematică a testelor pentru IMM-uri la nivel național; de aplicarea consecventă a principiului „think small first” (să gândim mai întâi la scară mică) și „big on big things, small on small things” pentru a garanta că legislația UE și cea națională se concentrează în mod  adecvat pe IMM-uri și ca bază pentru reducerea sarcinilor administrative.

	6. 
	1.La articolul 9, alineatul (3) se modifică şi va avea următorul cuprins:

"(3) Grupul pentru evaluarea impactului economic al actelor normative asupra întreprinderilor mici şi mijlocii este un organism consultativ, fără personalitate juridică, care se înfiinţează şi funcţionează sub coordonarea autorităţii administraţiei publice centrale cu atribuţii în domeniul întreprinderilor mici şi mijlocii. Grupul pentru evaluarea impactului economic al actelor normative asupra întreprinderilor mici şi mijlocii este format din membrii desemnaţi de ministere şi alte autorităţi ale administraţiei publice centrale, camere de comerţ şi industrie, patronate şi organizaţii neguvernamentale de reprezentare a întreprinderilor mici şi mijlocii, cadre universitare, cercetători, economişti şi organizaţii ale mediului asociativ şi sindicate."
	
	
	

	7. 
	2.La articolul 9, după alineatul (3) se introduce un nou alineat, alineatul (31), cu următorul cuprins:

"(31) Raportul privind aplicarea Testului IMM conţine, în mod obligatoriu, o rubrică cu sarcinile administrative introduse pentru întreprinderile mici şi mijlocii, precum şi cu cele eliminate. În elaborarea actului normativ cu impact asupra întreprinderilor mici şi mijlocii, iniţiatorul se va asigura de respectarea principiului numărului constant, respectiv, în cazul introducerii unei sarcini administrative va elimina obligatoriu cel puţin o alta existentă."


	
	
	

	8. 
	3.La articolul 9, după alineatul (4) se introduce un nou alineat, alineatul (41), cu următorul cuprins:

"(41) Iniţiatorul actului normativ şi autoritatea publică centrală care asigură secretariatul Grupului pentru evaluarea impactului economic al actelor normative asupra întreprinderilor mici şi mijlocii au obligaţia să publice pe site-ul web propriu rezultatele Testului IMM, respectiv avizul Grupului pentru evaluarea impactului economic al actelor normative asupra întreprinderilor mici şi mijlocii, în termen de 30 de zile de la data primirii acestuia."


	
	
	

	9. 
	4.La articolul 91, alineatul (4) se modifică şi va avea următorul cuprins:

"(4) Evaluarea sistematică a impactului proiectelor de acte normative prevăzute la alin. (1) se face prin aplicarea Testului IMM. Testul IMM se efectuează de către iniţiatorul actului normativ, înainte de demararea procesului de avizare a acestuia."


	
	
	

	10. 
	5.La articolul 91, după alineatul (4) se introduc două noi alineate, alineatele (41) şi (42), cu următorul cuprins:

"(41) Iniţiatorul actului normativ poate alege, în vederea consultărilor, una dintre următoarele modalităţi: sondaj online, mese rotunde, forumuri şi consultări online.


	
	2. La articolul unic punctul 5, alineatul (42) al articolului 91 se modifică și va avea următorul cuprins:

	

	11. 
	(42) Iniţiatorul actului normativ ţine cont de propunerile rezultate în urma consultărilor care au stat la baza aplicării Testului IMM, în vederea finalizării proiectului de act normativ."


	
	„(42)   Inițiatorul actului normativ preia propunerile rezultate în urma consultărilor care au stat la baza întocmirii raportului în vederea efectuării Testului IMM, având ca scop finalizarea proiectului de act normativ. În cazul în care nu vor fi preluate toate propunerile formulate în cadrul consultărilor, inițiatorul actului normativ are obligația de a justifica acest lucru printr-o notă publicată pe site-ul propriu.”
Autor: Comisia juridică, de disciplină și imunități
	Potrivit Planului Național de Redresare și Reziliență, Pilonul III, Componenta 9, Reforma 1, prevede în descrierea Jalonului nr.242 faptul că  -”Rezultatele testului IMM-urilor sunt încorporate în propunerea legislativă /amendamentele legate de IMM-uri” . Astfel, în vederea  îndeplinirii jalonului este necesară modificarea legislativă menită să simplifice și să asigure transparența și aplicabilitatea testului IMM, prin prevederea faptului că, inițiatorul  va lua în considerare pe deplin rezultatele testului IMM, iar în caz contrar va justifica printr-o notă.



	12. 
	6.La articolul 251, după litera k2) se introduc două noi litere, literele k3) şi k4), cu următorul cuprins:

"k3) programul pentru stimularea înfiinţării întreprinderilor mici şi mijlocii «Start-up Nation - ROMÂNIA»;


	
	
	

	13. 
	k4) programul privind unele măsuri pentru acordarea de sprijin financiar pentru întreprinderile din domeniul turismului, structuri de cazare, structuri de alimentaţie şi agenţii de turism, a căror activitate a fost afectată în contextul pandemiei de COVID-19;"


	
	
	

	14. 
	
	
	3. La articolul unic, după punctul 6 se introduce un nou punct, punctul7, cu următorul cuprins:
	

	15. 
	
	
	„7. La articolul 26, după alineatul (7) se introduce un nou alineat, alineatul (8), cu următorul cuprins:


	

	16. 
	
	
	«(8) Personalul din cadrul Agențiilor pentru IMM, Atragere de Investiții și Promovare a Exportului și cel din structura de specialitate din cadrul Ministerului Antreprenoriatului și Turismului cu atribuții în implementarea programelor naționale destinate finanțării întreprinderilor mici și mijlocii prevăzute la  articolul 251 beneficiază de majorarea salariilor de bază cu 30%.»”
Autor: Comisia juridică, de disciplină și imunități
	Având în vedere:

1. Agențiile pentru IMM, Atragere de Investiții și Promovare a Exportului (AIMMAIPE) au fost înființate in temeiul OUG nr. 43/2017 privind înfiinţarea, organizarea şi funcţionarea agenţiilor pentru întreprinderi mici şi mijlocii, atragere de investiţii şi promovare a exportului, cu modificările și completările ulterioare,   în vederea asigurării implementării eficiente a reglementărilor europene privind ajutoare de stat acordate prin programele de finanțare din fonduri guvernamentale destinate întreprinderilor mici, mijlocii și îndeplinesc sarcini ce fac parte din activitățile de gestionare și implementare a acestor programe.

Astfel, anual, au fost date către AIMMAIPE spre implementare şi finanţare  programe naționale de încurajare şi de stimulare a înfiinţării şi dezvoltării întreprinderilor mici şi mijlocii, fiecare cu procedură, condiţii şi termeni proprii, atât pentru accesarea alocaţiei financiare nerambursabile cât şi ulterioare încheierii contractului – de verificare şi monitorizare, activitate complexa ce necesită formarea unor comisii diferite in cadrul fiecărei agentii, pentru verificarea administrativă şi de eligibilitate, contractare, contestaţii şi monitorizarea ex-post pentru o perioadă de minimum 3 ani.AIMMAIPE sunt singurele agentii la nivel national cu rolul de a implementa acest tip de programe in parteneriat cu ministerul sub egida caruia se desfasoara aceste activitati.  2 .Organigrama fiecarei agentii cuprinde 26 de posturi din care n-au fost ocupate niciodata mai mult de 18-20 de posturi.   3. Avand in vedere nivelul salarizarii, posturile din AIMMAIPE nu prezinta atractivitate pentru piata muncii, astfel incat, la momentul organizarii de concursuri de recrutare se inscriu foarte putini candidati, iar multi dintre ei nu stau mai mult de cateva luni, date fiind nivelul de responsabilitate si volumul de munca. Organizarea unui concurs de recrutare dureaza in medie 2 luni si este asigurata tot de personalul din cadrul fiecarei agentii, care, pe langa activitatile specifice de gestionare a programelor, trebuie sa studieze legislatia de specialitate, sa pregateasca documente, sa formeze comisii, sa parcurga cu profesionalism toate etapele necesare pana la momentul incadrarii candidatilor admisi in structura agentiilor, in conditiile in care se deruleaza concomitent si alte programe in diferite etape de implementare. Pentru a putea face fata acestei situatii, fiecarui functionar, pe langa atributiile specifice fisei postului i se dau si atributii specifice altor posturi vacante, cu respectarea prevederilor legale  (resurse umane, financiar, achizitii, administrativ,  juridic etc.) 4. Trebuie avut in vedere faptul ca un consilier este necesar sa fie pregatit timp de cateva saptamani pentru a putea asimila toate informatiile necesare activarii in cadrul programelor derulate in agentii. Sunt foarte putini cei care decid sa ramana dupa ce au ajuns la un nivel de cunoastere si aplicare a procedurilor de implementare a programelor, fluctuatia in randul personalului reprezentand o problema constanta.   5. Nu in ultimul rand, trebuie avut in vedere impactul socio-economic al programelor derulate prin intermediul AIMMAIPE de la înființarea Agențiilor până în prezent, care este unul semnificativ, valoarea totală a finanțărilor din fonduri guvernamentale acordate doar în perioada 2018-2019 fiind de cca 2.127 mil lei pentru un număr de aproximativ 10 mii de beneficiari, iar pentru perioada 2020-2021 valoarea finanțărilor si numărul beneficiarilor au crescut la cca. 7.675 mil. lei  și aprox. 90 mii de beneficiari.Așadar, AIMMAIPE sunt responsabile nu numai pentru derularea eficientă, efectivă şi transparentă a operaţiunilor financiare privind fondurile nerambursabile alocate, ci și pentru activitatea complexă de punere adecvată în aplicare a programelor gestionate, situatie în care raportul atribuţii/responsabilități şi salarizarea personalului devine total inechitabil. Spre ilustrare, un functionar public incadrat cu cel mai mare grad de vechime  in munca (peste 20 de ani) si cea mai inalta clasa de salarizare (consilier superior) are un salariu net de incadrare de 3.342 lei, la care sa adauga indemnizatia de hrana de 202 lei si sporul de conditii vatamatoare de 15% din salariu, dar plafonat la nivelul anului 2019 ( un max. de 465 lei). Trebuie insa, avut in vedere si faptul ca acest spor nu este permanent, ci doar pe perioada in care sunt indeplinite conditiile vatamatoare. In concluzie, cu toate sporurile incluse,  un consilier superior cu gradatia maxima de vechime primeste un salariu net lunar de 4.009 lei, iar un consilier asistent primeste un salariu net lunar de 3.321lei. 6. În derularea activităților menționate la punctele de mai sus, personalul din cadrul Agențiilor este coordonat de către structura de specialitate din cadrul Ministerului care are atribuții în implementarea tehnică a măsurilor de sprijin, asigurând cadrul normativ, configurarea sistemelor informatice necesare gestionării și implementării programelor, gestionarea bugetelor programelor la nivel național, precum și implicarea directă în etapele de implementare (înscriere,evaluare, contractare, plată și monitorizare) ale programelor naționale.Astfel, structura de specialitate din cadrul Ministerului a coordonat si a asigurat  elaborarea cadrului normativ și instituțional, a elaborat criteriile, prioritățile și procedurile necesare în vederea desfășurării programelor și proiectelor activităților specifice necesar pentru înscrierea la finanțare în ultimii doi ani a unui număr de 122.952 de aplicanți, verificarea a 95.216  aplicanți, plata a 39.492 beneficiari cu un buget  de peste 6 miliarde de lei (app. 1,2 miliarde Euro). Având în vedere gradul de încărcare foarte mare din cadrul structurii de specialitate și faptul că instituții cu atribuții similare din cadrul Guvernului au un nivel de salarizare mai mare, personalul din structura de specialitate migreaza către aceste instituții sau către instituții cu un nivel salarial similar, dar cu un grad de încărcare și responsabilitate mult mai mici.
7. În ceea ce privește impactul bugetar asupra bugetului general consolidat, considerăm că  acesta poate fi apreciat drept nesemnificativ, având în vedere numărul redus de personal al AIMMAIPE și structurii de specialitate (281 funcționari), din  care datorită nivelului actual de salarizare doar 197 sunt ocupate.

